Ցռնո լիճ

Ցռնո լիճ (չեռն․՝ Црно језеро, Crno jezero) ջրային ավազան Չեռնոգորիայի հյուսիսում գտնվող Ժաբլյակ համայնքում: Այստեղ տեղակայված է նաև Վրաժյե լիճը։ Ցռնոն սառցադաշտային լիճ է, որը գտնվում է Դուրմիտոր լեռան վրա՝ 1416 մ բարձրության վրա։ Այն գտնվում է Ժաբլյակ քաղաքից 3 կմ հեռավորության վրա։ Աշխարհագրություն Ցռնո լիճը գտնվում է Մեջեդ գագաթի ստորոտում և ունի 0.515 կմ2 տարածք։ Լիճը բաղկացած է երկու փոքր լճերից՝ Մեծ լիճ (Վելիկո եջերո) և Փոքր լիճ (Մալո եջերո)։ Լճերը միացված են նեղ նեղուցով, որը չորանում է ամռանը՝ ստեղծելով երկու առանձին ջրային մարմիններ։ Մեծ լիճն ունի 0.338 քառակուսի կմ տարածք, առավելագույն խորությունը՝ 24.5 մ, առավելագույն երկարությունը՝ 855 մ և առավելագույն լայնությունը՝ 615 մ։ Փոքր լիճն ունի 0.177 քառակուսի կմ տարածք, առավելագույն խորությունը՝ 49.1 մ, առավելագույն երկարությունը՝ 605 մ, իսկ առավելագույն լայնությունը՝ մոտ 400 մ։ Ցռնո լճի առավելագույն երկարությունը 1155 մ է։ Փոքր լիճն իրականում ավելի մեծ ծավալ ունի, քանի որ ավելի խորն է։ Ցռնո լիճը լցված է բազմաթիվ լեռնային առվակներով, որոնցից ամենահայտնին Մլին առվակն է։ Մյուս առվակները անուն չունեն, քանի որ պարբերաբար հայտնվում են, երբ Դուրմիտոր լեռան ձյունը հալվում է։ Շատ հազվադեպ/անսովոր է այն, որ երկու լճերի միջև ջրի հոսքը պարբերաբար փոխվում է։ Ամռանը Մեծ լճի ջուրը հոսում է Փոքր լիճ, իսկ ձմռանը՝ Փոքր լճից՝ Մեծ լիճ։ Լճի ստորգետնյա արտահոսքերը բաժանվում են երկու գետերի՝ Տարայի և Պիվայի։ Զբոսաշրջություն Ցռնո լիճը Դուրմիտորի տարածքի առաջատար զբոսաշրջային տեսարժան վայրն է։ Այն լեռան 18 սառցադաշտային լճերից ամենամեծն ու ամենահայտնին է։ Լիճը հեշտությամբ հասանելի է, քանի որ այն գտնվում է Ժաբլյակ քաղաքի կենտրոնից քայլելու հեռավորության վրա։ Լճի երկայնքով անցնում է շրջանաձև արշավային արահետ: Կան նաև նշված արշավային արահետներ լճից դեպի Դուրմիտոր ազգային պարկի այլ լճեր: Լիճ այցելելու համար վճարը 2024 թվականին եղել է 5 եվրո մեկ մեծահասակի համար։ 3.5 կմ երկարությամբ զբոսանքի արահետը շրջանցում է լիճը, և այն հանգստի և լեռնագնացության համար հայտնի վայր է։ Նշում. արահետը երկու տեղերում հատվում է առվակներով, որոնք անցնելը կարող է դժվար լինել։ Շատ լեռնային արահետներ այնտեղից տանում են դեպի Ժաբլյակի շրջակայքի այլ փոքր լճեր։ «Կատուն» ռեստորանը գտնվում է լճի ափին և մատուցում է չեռնոգորական ավանդական ուտեստներ։ Տես նաև Տռնովաչկո լիճ Շկադար լիճ Պատկերասրահ Ծանոթագրություններ